ইরান
আলি খামেনেই বর্তমানে ইরানের সর্বোচ্চ ধর্মীয় নেতা। আর হাসান রুহানি দেশটির নির্বাচিত রাষ্ট্রপতি। আরও আছে ২৯০ সদস্যবিশিষ্ট এককাক্ষিক আইনসভা।
ইরানি বর্ষপঞ্জী
১৯৭৬ খ্রিস্টাব্দে শাহ্‌ মুহাম্মাদ রেজা পহ্লবী পারস্য অব্দের সূচনাকাল হিসেবে মুহাম্মাদের হিযরতের পরিবর্তে পারস্য সম্রাট কুরুর জন্মসালকে নির্দিষ্ট করেন। রাতারাতি সেই অব্দকে ১৩৫৫ থেকে ২৫৩৫ অব্দে পরিবর্তিত করা হয়। ১৯৭৯ খ্রিস্টাব্দে ইসলামি বিপ্লব সংঘটিত হওয়ার আগে পর্যন্ত এই অব্দগণনা প্রচলিত ছিল। কিন্তু ইসলামি বিপ্লবের পর পুনরায় সৌর হিজরি অব্দকেই ফিরিয়ে আনা হয়।
১৯২২ খ্রিস্টাব্দে আফগানিস্তান সরকারি ভাবে জালালি বর্ষপঞ্জী গ্রহণ করে। কিন্তু বর্ষপঞ্জীতে মাসের নামগুলি পরিবর্তিত করা হয় এবং দারি ও পশতু ভাষায় বারোটি রাশির নামে নামকরণ করা হয়। বর্তমানে ইরানি বর্ষপঞ্জীই হল আফগানিস্তান সরকারের আনুষ্ঠানিক বর্ষপঞ্জী এবং সমস্ত জাতীয় ছুটির ঘোষণা ও প্রশাসনিক কাজকর্ম এই বর্ষপঞ্জী অণুসারেই নির্ধারিত হয়।